લીંબડી શહેરમાં મોરભાઇ ના ડેલા થી મોટા ઉપાશ્રય તરફ જવાના રસ્તા પર રહેતા વણીક આધેડ વિનોદભાઈ વસાણી એ તેમનુ બીજુ મકાન લીંબડી એસ.ટી ડેપોમાં કેન્ટીન માં છુટક મજુરી કામ કરતા ભરતભાઇ સોની ને ભાડે આપ્યું હતું. પોલીસ સૂત્રો પાસેથી પ્રાપ્ત થતી વિગતો મુજબ છેલ્લા થોડા સમયથી મકાન માલિક અને ભાડુઆત વચ્ચે ભાડા વધારો - ઘટાડો બાબતે માથાકૂટ થતી હતી. આ બાબતે બુધવારે બપોરે વિનોદભાઈ વસાણી મકાન ખાલી કરવા જણાવવા ગયા હતા તે દરમિયાન મામલો બીચકતા બંને વચ્ચે ઝઘડો થયો હતો. આ બનાવમાં વાત ઉગ્ર બોલાચાલી થતાં ઉશ્કેરાયેલા ભાડુઆતના પત્ની નયનાબેન ભરતભાઇ સોની એ લોખંડનો પાઈપ ઉપાડી મકાન માલિક વિનોદભાઈ ના માથામાં ફટકાર તા ગંભીર ઇજાઓ થવા ના કારણે ઘટના સ્થળે જ મોત નિપજ્યું હતું.